गरभ (; हिंदी: गर्भ) चाहे गर्भाशय () या फिर कोख मादा शरीर के ऊ हिस्सा हवे जहाँ पैदा होखे से पहिले संतान अपना गरभावस्था में रहे ला आ दिन पूरा होखे के बाद जचगी (पैदाइश) के समय बहरें निकले ला। मनुष्य में, ई मादा जननांग के मुख्य हिस्सा हवे आ अंदरूनी अंग हऽ जे पेट के निचला हिस्सा (पेडू) में होला आ एकर बाहरी माथ (सर्विक्स) के साथे योनी के नली जुड़ल होखे ले। एकरे ऊपरी आ अंदरूनी हिस्सा में दुनों साइड में गरभनली होखे लीं जे अंडाशय से जुड़ल होखे लीं आ हर महीना अंडाशय से अंड निकल के मुख्य हिस्सा में आ जाला, अगर एह दौरान पुरुष के बीज से संपर्क होखे तभ गरभ रह जाला आ अइसन ना होखे तब एही गर्भाशय के देवाल के एगो परत आ अंडा इत्यादि सभ महिनवारी के रूप में बाहर निकल जाला।